Hljóðmenn baksviðsEysteinn Aron Halldórsson og Eyvindur Þorsteinsson Aðstoð við grafíkLárey Huld Róbertsdóttir Ljósmyndir úr sýninguSaga Sig Titill á frummáliShakespeare in Love SýningarrétturNordiska ApS Í leikritinu eru sungin brot úr ljóðum eftir William Shakespeare í þýðingu Kristjáns Þórðar Hrafnssonar , Sonnettu númer 18 og söng fíflsins úr leikritinu Þrettándakvöldi . Um leikritið Shakespeare verður ástfanginn er rómantískur gamanleikur þar sem spunnið er frjálslega út frá ævi leikskáldsins Williams Shakespeares . En elskendurnir lifa á viðsjálum tímum þar sem stéttaskipting er mikil , valdabaráttan harðvítug og stutt er í að sverðin fari á loft . Leikritið Shakespeare verður ástfanginn var frumsýnt á West End árið 2014 og naut mikilla vinsælda . Hinar litríku persónur í leikverkinu eiga sér margar hverjar fyrirmyndir í þekktum einstaklingum frá þessum tíma , eins og Elísabetu drottningu og leikskáldinu Christopher Marlowe sem var ráðinn af dögum við dularfullar kringumstæður . Í leikritinu er einnig vísað með beinum hætti í leikrit Shakespeares sjálfs , atriði úr þeim , persónur og ljóðlínur . William Shakespeare ( 1564 - 1616 ) var eins og Will í verkinu leikskáld , ljóðskáld og leikari . Verkið gerist árið 1593 þegar Will er að hefja höfundarferil sinn , og veit ekki að hann mun síðar verða settur á stall sem fremsti rithöfundur Englands , og að verkin hans munu vera leikin reglulega um allan heim næstu aldirnar ! Hann kvæntist aðeins 18 ára að aldri , konu að nafni Anne Hathaway , og átti með henni þrjú börn . Will segir í leikritinu að eiginkona hans eigi lítið kot í Stratford , en í dag er kot Anne Hathaway vinsæll áfangastaður ferðamanna sem koma til þessa fæðingarbæjar Shakespeares . Shakespeare hóf að hasla sér völl sem leikari og leikskáld í London einhvern tímann á árunum 1585 - 1592 . Báðar þessar persónur eru ungar konur sem neyðast til að dulbúa sig sem karlmaður til að geta öðlast það sem þær vilja . Og báðar verða þær ástfangnar af karlmönnum en verða að gæta þess að mennirnir sem þær elska sjái ekki í gegnum dulargervi þeirra . Hún þótti gædd miklum persónutöfrum og sýna einstaka þrautseigju á róstursömum tímum . Valdatíð Elísabetar er kölluð Elísabetartíminn , en á þeim tíma blómstraði leiklist í Englandi . Meðal leikrita Marlowes eru Tamburlaine mikli , Gyðingurinn á Möltu , Dr. Faustus og Blóðbaðið í París . Einhver gæti hafa viljað hegna honum fyrir ólifnað eða guðleysi . Ein kenningin gengur út á að kona nokkur , sem taldi að eiginmaður sinn ætti í ástarsambandi við Marlowe , hafi lagt á ráðin um morðið . Önnur af lífseigum kenningum um dauða Marlowes er sú að í raun hafi Marlowe sviðsett dauða sinn , til að sleppa undan réttarhöldum og aftöku , og jafnvel haldið svo áfram að skrifa undir höfundarnafninu William Shakespeare ! Dagbókin er meðal annars heimild um hvernig leikskáld unnu gjarnan saman að leikverkum . Henslowe reisti ásamt öðrum The Rose , eitt helsta leikhús Lundúna , en hann rak einnig fleiri leikhús , vændishús og leikhús þar sem dýr , eins og birnir , naut og hundar , voru látin berjast . Alleyn var leiðtogi leikhópsins the Admiral's Men . Richard Burbage ( 1567 - 1619 ) var einn þekktasti og vinsælasti leikari síns tíma , og var meðal annars aðalleikarinn í Globe-leikhúsinu . Hann var einnig leikhúseigandi , athafnamaður og listmálari . Verk hans bera vott um svartsýni og þau þykja að sumu leyti erfið viðureignar , margslungin , úthugsuð og vitsmunaleg , en um leið afar áhugaverð og eru þau enn sett á svið . Leikskáld eins og Christopher Marlowe og Thomas Kyd öðluðust miklar vinsældir , og síðar William Shakespeare . Sú ákvörðun Tilneys að leggja meiri áherslu á flutning leikrita við hirðina , í stað hefðbundinna hirðsjónleikja eða grímuleikja , þar sem höfuðáherslan var á búninga , leiktjöld , söng og dans , efldi leikritun í landinu . Jarlinn af Wessex er gamall titill , sem var notaður á 11. öld . Hans er getið sem leikara og leikritahöfundar í skrám leikflokksins Lord Chamberlain's Men árið 1594 , en flokkurinn var einn fremsti leikflokkur Lundúna á sínum tíma . Vitað er að Shakespeare starfaði með leikflokknum allt þar til hann dró sig í hlé árið 1612 og flutti heim til Stratford-upon-Avon . Þar dó hann árið 1616 , 52 ja ára að aldri . Komið hefur út safn þýðinga Helga Hálfdanarsonar á leikritum Shakespeares , en meðal þeirra sem hafa þýtt leikrit skáldsins auk hans eru Þórarinn Eldjárn , Hallgrímur Helgason , Kristján Þórður Hrafnsson , Matthías Jochumson , Steingrímur Thorsteinsson , Indriði Einarsson , Sverrir Hólmarsson og Sölvi Björn Sigurðsson . Royal Shakespeare Company í Bretlandi er leikhús sem er staðsett í fæðingarbæ Shakespeares , Stratford-upon-Avon , og leggur megináherslu á uppsetningar á verkum Shakespeares . Getið er um sýningar á verkunum á fjölum íslenskra atvinnuleikhúsa og í Nemendaleikhúsi LÍ og LHÍ . Leikrit Shakespeares hafa einnig verið flutt af áhugaleikfélögum og í Ríkisútvarpinu . … fór Guðjón Davíð Karlsson á kostum sem hinn seinheppni Henslowe … Leikmyndin er falleg og þjónar verkinu vel . … sannkallað búningadrama þar sem öllu er tjaldað til . Dásamlega falleg sýning Ég var svo heppin að vera á sýningu með stórum hópi af á að giska fjórtán ára unglingum og þeim fannst ekkert vanta upp á ástarhitann milli aðalleikaranna , Arons Más og Láru Jóhönnu . Aron drífur alla leið inn í hjartað . Jóhannes Haukur Jóhannesson Selma Björnsdóttir sem stýrir hópi listamanna í fallegri og hressilegri sýningu … Stefán Hallur var sannfærandi í hlutverki vonbiðils Víólu , hins óskemmtilega jarls af Wessex og Gói var mjög fyndinn í sínu hlutverki sem hinn örvæntingarfulli leikhússtjóri Henslow . Of langt mál er að telja upp alla leikara sýningarinnar en þeir stóðu sig vel í því að koma léttleikanum til skila . Leikmynd Finns Arnars Arnarssonar var einstaklega vel heppnuð … Og hver þarf ekki meira af því í lífið ? Finnur Arnar Arnarson hannar leikmyndina af hugvitssemi ... ... Þá er Lára Jóhanna Jónsdóttur ekki síðri þegar kemur að sköpun karakters , hún leikur hina fögru Víólu og fer léttilega með ... þar sýndi Lára Jóhanna að hún hefur giska gott vald á þeim tæknilegu meðulum leikarans sem þarf til að glæða karakter lífi – og ekki svo lítilli kómík !